Štefan Hoza

Štefan Hoza (* 20. október 1906, Smižany – † 6. apríl 1982, Bratislava) bol slovenský operný spevák (tenor), libretista, hudobný publicista a historik, pedagóg a herec.

Životopis 
Pôvodným povolaním bol učiteľ. Štúdium spevu absolvoval v roku 1932 na Hudobnej a dramatickej akadémii v Bratislave, v štúdiu pokračoval v Prahe (1932), Miláne (1933) a Viedni (1936). 

Stal sa jedným z najaktívnejších členov študentského života na vysokoškolskom internáte Svoradov. V rokoch 1932–1962 bol členom SND v Bratislave (1939–1947 dramaturg opery, 1958–1962 operný režisér). Od roku 1952 bol externým, od roku 1962 interným pedagógom na Štátnom konzervatóriu v Bratislave. 

Hosťoval na domácich aj zahraničných operných scénach (Záhreb, Viedeň, Budapešť, Drážďany). Vynikol najmä v hrdinských úlohách. Vytvoril postavu Ondreja (E. Suchoň, Krútňava) a Jura Jánošíka (J. Cikker) v premiérach týchto opier, ku ktorým tiež napísal libretá. Bol interpretom, propagátorom a zberateľom ľudových piesní. Ako spevák spolupracoval na Plickovom filme Zem spieva. 

Začiatkom roka 1977 podpísal tzv. Antichartu, ktorou sa mnohí komunistickí umelci dištancovali od Charty 77 a jej signatárov.

Ocenenia 
 1968, titul zaslúžilý umelec
 2007, Pribinov kríž I. triedy in memoriam

Dielo

Libretá 
 Krútňava - libreto: Eugen Suchoň a Štefan Hoza, hudba: Eugen Suchoň, premiéra: 10. december 1949
 Juro Jánošík - libreto: Štefan Hoza, hudba: Ján Cikker, premiéra: 10. november 1954

Knihy 
 Štefan Hoza: Tvorcovia hudby, 1943,
 Štefan Hoza: Opera na Slovensku, 1954
 Štefan Hoza: Večer v opere, Smena Bratislava, 1975, edícia: Sputnik, (sprievodca svetovým operným repertoárom)
 Štefan Hoza: Ja svoje srdce dám... 1, Slovenský spisovateľ, 1989, autobiografia
 Štefan Hoza: Ja svoje srdce dám... 2, Slovenský spisovateľ, 1989, autobiografia

Filmografia

Herec
 1934 Hudba srdcí ... tenorista Štěpán Urbanec
 1934 Polská krev ... gróf Bolo Baranský
 1960 Na pochode sa vždy nespieva... primár

Spev 
 1933 Zem spieva 
 1934 Hudba srdcí 
 1934 Polská krev

Diskografia, kompilácie 
 1974 Z operety do operety - Opus, LP
Strana A
 Johann Strauss/Ľubomír Feldek, „Cigánsky barón som ja“, opereta: Cigánsky barón, Karol Vlach
 Johann Strauss/Ľubomír Feldek, „Kto nás oddal“, opereta: Cigánsky barón, Milan Kopačka
 Johann Strauss/Štefan Hoza, „Milý markíz“, opereta: Netopier, Sidónia Haljáková
 Franz Lehár/Kamil Peteraj, „Hej poznal som toľko žien“, opereta: Paganini, Jiří Záhradníček
 Franz Lehár/Štefan Hoza, „Vilja“, opereta: Veselá vdova, Elena Kittnarová

Strana B
 Franz Lehár/Kamil Peteraj, „Túžim po jedinej“, opereta: Zem úsmevov, Jiří Záhradníček
 Emmerich Kálmán/Kamil Peteraj, „Hej môžeš ísť“, opereta: Čardášová princezná, Magdaléna Blahušiaková
 Emmerich Kálmán/Alexander Karšay, „Mám túžbu mám“, opereta: Čardášová princezná, Elena Kittnarová
 Emmerich Kálmán/Alexander Karšay-Dano Živojnovič, „Krásny je Varaždín“, opereta: Grófka Marica, Ladislav Miskovics/Mária Schweighoferová
Symfonický orchester diriguje: Zdeněk Macháček (1,2,3,8,9) a dr. Bohuš Slezák (4,5,6,7)

 Antológia slovenskej populárnej hudby - Ešte raz ku tebe prídem - ,CD -   -01. „Dita“, 02. „Nepovedz dievčatko nikomu“, 05. „Ešte raz ku tebe prídem“, 10. „Cigáň o čom spieva tvoja pieseň“, 11. „Raz príde prekrásny deň“, 21. „Ja ti už neverím“
 1996 Antológia Slovenskej populárnej hudby 2 - Rodný môj kraj - Opus, CD - 04. „Na lásky deň“

Piesne 
 Zoznam piesní: 
poz. -pieseň - (autor hudby/autor textu piesne)

(h: /t: ) - doteraz nezistený autor hudby alebo textu
 (zoznam nie je úplný)

 „Dita“ - (h: Alexander Aranyos /t: Štefan Hoza )
 „Ja ti už nič neverím“ - (h: /t:  )
 „Na lásky deň“ - (h: Ladislav Faix /t: Jozef Štolc)
 „Nepovedz dievčatko nikomu“ - (h: /t: Štefan Hoza )
„Nič to nič“ (h: /t: Štefan Hoza)
 „Ešte raz ku tebe prídem“ - (h: Dušan Pálka /t: Andrej Plávka, Štefan Hoza)
 „Cigáň o čom spieva tvoja pieseň“ - (h: /t: )
 „Raz príde prekrásny deň“ - (h: Gejza Dusík /t: Otto Kaušitz)
 „Slováci sme od rodu „ -(h: /t: L.M.Jánský)

Referencie

Externé odkazy 
 Štefan Hoza - spolutvorca Krútňavy a Jánošíka - music.server.sk 
 Celý svoj život navždy upísal opere, Š. Hoza: „Človek sa nikdy nemá vzdať predstáv o šťastí, ale žiť z prítomnosti“
 Storočnica "osnovateľa národnej opery" Štefana Hozu - ceeol.com .doc
 Štefan Hoza - smizany.sk

Štefan Hoza
Slovenskí operní speváci
Tenoristi
Členovia Opery Slovenského národného divadla
Slovenskí hudobní pedagógovia
Osobnosti zo Smižian